Maiança
Maiança (en alemand: Mainz) es la capitala del Land alemand de Renània-Palatinat. 
Enrodada de vinhals (es la primièra vila d'Alemanha pel negòci del vin), es situada en riba esquèrra de Ren, en fàcia del jonhent de Men.

Maiança es una anciana ciutat romana, una vila universitària e un arquevescat ; son arquevèsque èra un dels set princes-electors del Sant Empèri Roman Germanic (uèit a partir de la reforma de las institucions del Reich en 1648, puèi nòu en 1692, e tornarmai uèit en 1777) .

Es est lo sèti del governament del land, de la ZDF (2nda cadena de television d'Alemanha), e d'una universitat, recreada après la guèrra. La vila s'es industrializada en electrotecnica, quimia, industrias graficas, veire e vins. Es enrodada de vilas importantas coma Mannheim, Darmstadt, Wiesbaden e Francfòrt de Men.

Vila natala de Johannes Gutenberg. Ancian capluòc del departament francés de Mont-Tonnerre. Sa catedrala a mai de 1 000 ans. Lo 27 de julhet de 2021, los « Sites SchUM de Spire, Worms e Maiança » foguèron inscrits sus la tièra del Patrimòni Mondial de l'UNESCO.

Toponimia 
Lo nom latin de la ciutat èra Mogontiacum. Segon las atestacions ancianas, se pòt que sia estat abreujat en *Magontia, fòrma a l'origina dau nom actuau, e dau nom en Yiddish medievau, מַגנצא Megntze.

Ligam extèrne 
 Pagina oficial de la ciutat

Referéncias

Vila de Renània-Palatinat